BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 121418 20 I 

Bijeljina, 09.08.2023. godine

OSNOVNI SUD U BIJELJINI, sudija Ljilja Rajković, u pravnoj stvari tražioca izvršenja Tomić Danila iz Pučila zastupanog po punomoćniku Lukić Blagiši advokatu iz Bijeljine, protiv izvršenika Kavazović Huse, Kavazović Hajrudina i Kavazović Rade svi iz Janje Drinska br.135, radi naplate novčanog potraživanja, donio je dana 09.08.2023. godine, sljedeći:

Z A K L J U Č A K


ODREĐUJE SE drugo ročište za prodaju nepokretnosti izvršenika Kavazović Huse, Kavazović Hajrudina i Kavazović Rade svi iz Janje Drinska br. 135, za dan 13.09.2023. godine, sa početkom u 11:00 časova, kancelarija broj 41, označenih kao:

· K.p. br. 141 UŠĆE u naravi stambeni objekat broj 1 površine 90m2, ostali objekti broj 2 površine 54 m2, dvorište površine 1000 m2 i njiva 1. klase površine 3.003 m2 nastala avio snimanjem 1984. godine (vidi dio FS 118), a objekti su evidentirani na SDP-216 prilikom uspostave tadašnje jedinstvene evidencije nakon avio snimanja, upisane u list nepokretnosti br. 442 k.o. Janja 1 u kome je Kavazović (Uroša) Rada upisana sa pravom susvojine sa dijelom ¾ i Vasić (Uroša) Nada sa pravom susvojine sa dijelom ¼, takođe na predmetnim nekretninam a upisana je zabilježba prava doživotnog uživanja u korist Vasić Uroša sina Hasana, po izjavi ovjerenoj kod Osnovnog suda Bijeljina br. 080 0- OV-07-001 623 od 21.03.2007. godine.

Vrijednost nepokretnosti koje su predmet prodaje - suvlasničkog dijela izvršenika Kavazović rade, prema nalazima vještaka građevinske struke Petrović Aleksandra od 03.11.2021. godine iznosi 89.596,50 KM  i vještaku poljoprivredne struke Stjepanović Miloradu od 08.11.2021. godine iznosi 13.738,72 KM, što ukupno čini vrijednost predmetni nepokretnosti  u iznosu od 103.335,22 KM.


Nepokretnosti se ne mogu prodati na drugom ročištu ispod ⅓ utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


Zaključak se dostavlja strankama, Ministarstvu finansija Poreska uprava Područni centar Bijeljina, na oglasnu tablu suda 15 dana i IKT administratoru.

Pouka o pravnom lijeku:                                                                                 Sudija

Protiv ovog Zaključka nije dozvoljen pravni lijek.                                  Ljilja Rajković

